Robert Forster
<s>Robert Wallace Forster Jr., rođen kao Robert Wallace Foster Jr. (Rochester, NY, 13. srpnja 1941. – Los Angeles, CA, 11. listopada 2019.) bio je američki filmski i televizijski glumac.</s><s>Njegove najznačajnije uloge uključuju onu Johna Cassellisa iz filma Medium Cool (1969.), Maxa Cherryja iz filma Jackie Brown (1997.), Eda Galebraitha u seriji Breaking Bad te šerifa Franka Trumana u trećoj sezoni serije Twin Peaks.</s>

<s>Forster je odigrao brojne filmske uloge tokom karijere, a osim navedenih, ističu se i one u filmovima Reflections in a Golden Eye (1967.), The Black Hole (1979.), Alligator (1980.), Me, Myself & Irene (2000.), Mulholland Drive (2001.), The Descendants (2011.), Olympus Has Fallen (2013.), London Has Fallen (2016.) i What They Had (2018.).</s><s>Uloga u Tarantinovom filmu Jackie Brown (1997.) donijela mu je nominaciju za Oscara za najbolju sporednu mušku ulogu, kao i nominaciju za Nagradu Saturn u istoj kategoriji.</s><s>Nekoliko nominacija dobio je i za ulogu Scotta Thorsona u filmu The Descendants.</s>

<s>Što se televizijskih uloga tiče, osim spomenutih, imao je značajne uloge i u serijama Banyon (1971–1973) i Heroes (2007–2008); bio je inicijalni prvi izbor za ulogu šerifa Harryja Trumana u Lynchovoj seriji Twin Peaks, ali je morao odbiti ulogu zbog ranije dogovorenog angažmana, tako da je ona na kraju pripala kanadskom glumcu Michaelu Ontkeanu.</s><s>Ipak, nakon što je Ontkean odbio izići iz mirovne kako bi reprizirao svoju ulogu u trećoj sezoni serije, Forster je dobio ulogu Harryjeva brata, šerifa Franka Trumana.</s><s>Za ulogu Eda u seriji Braking Bad je dobio Saturna za najbolju gostujuću televizijsku ulogu.</s>

<s>Glumu je diplomirao 1964. godine na Univerzitetu u Rochesteru, gdje je inicijalno trebao studirati pravo.</s><s>Karijeru je započeo 1967. godine, a posljednja uloga bila mu je ona Eda u filmu El Camino: A Breaking Bad Movie, koji je izašao 11. listopada 2019. godine; istoga dana, Forster je preminuo od posljedica tumora na mozgu u Los Angelesu.</s>

<s>Izvori</s>

<s>Vanjske veze</s>

<s>DVD Talk Interview 
 House Petrelli Interview 12/08, Part 1</s>

<s>Američki filmski glumci
Američki televizijski glumci
Dobitnici i dobitnice nagrade Saturn
Umrli od raka</s>

